《伯玑新成小舫邀游东湖次韵》
清代·米汉雯

扁舟如小阁，列坐豁尘襟。待月移芦港，追凉系柳阴。

客贻新制茗，邻借旧藏琴。苏圃遗踪在，千秋共素心。

作者简介：顺天宛平人，字紫来，号秀嵓。米万钟孙。顺治十八年进士。康熙间试鸿博，授编修，充云南乡试正考官，擢侍讲。工诗，与王士禛时有唱和。书法学宋米芾，亦呼“小米”。兼精金石篆刻。有《漫园诗集》、《始存集》。